2-es villamos (Szeged)

Pesa 120Nb típusú villamos a Kossuth Lajos sugárúton

A szegedi **2-es jelzésű villamos** az *Európa liget* és a *Szeged vasútállomás* között közlekedik. December 24-én, a járatok délutáni leállása után közlekedő **2K jelzésű villamos** azonos útvonalon közlekedik. A viszonylatokat a Szegedi Közlekedési Társaság üzemelteti.

## Története

### Régi 2-es villamos

*Bővebben: 2-es villamos (Szeged, 1927–1977)*
A régi 2-es villamos a Felső Tisza-parton járt, a másik végállomása változó volt. 1927-ben az Ártézi kút (ma Anna-kút) és a Somogyi telep (ma Petőfitelep) között járt. 1943-ban a Fodor telep–Közvágóhíd viszonylatot megszüntették, helyette a Somogyi telep–Vágóhíd és a Széchenyi tér–Fodor telep viszonylatok jöttek létre. Ebben az évben számozták be a vonalakat, a Somogyi telepre járó a 2-es, a Fodor telepre járó viszonylat a 4-es számot kapta. 1972-től 4-es járt a Ságvári telepre, a 2-es pedig csak a Radnóti gimnáziumig, de pár hónappal később az Anna-kútig. 1977-ben a második közúti híd (Bertalan híd) építésének kezdete miatt a vonalat sürgősen megszüntették. A forgalom 1977. február 28-ával szűnt meg. Azóta ez a viszonylatszám nem volt használatban.

### Rókusi buszjáratok

*Bővebben: 2-es busz (Szeged)*
Az 1970-es és 1980-as években Szeged északi részén lakótelepek sora épült (Tarján, Makkosház, Rókus). Az SZKV az autóbusz- és trolihálózat fejlesztésével kapcsolta be az új lakóterületet a város életébe. 1979-ben indult az első trolijárat, amelyet 1981-ben a Vértóig hosszabbítottak meg. 1985-ben indult a 2-es busz a Vértói úttól az újszegedi Erdélyi térre. 1999. november 15-én a Vértói végállomás helyett az útvonalát meghosszabbították Makkosházáig. A Rókusi körúton járt a 83-as busz is, amelynek csúcsidőben betétjárata is volt. Az autózás terjedése és a Rókusi körúton megjelenő bevásárlóközpontok miatt a terület megközelíthetősége időben sokat romlott. A rókusi autóbuszok és trolik rendszeresen csak lassan haladhattak a Belváros felé, ugyanakkor a bevezető utakon is gyakorivá váltak a torlódások a Romániába tartó forgalom miatt. A város a 2000-es évek közepén az elektromos tömegközlekedés megújítása mellett döntött.

### Tervezés

A villamospályát elválasztották a közúttól. A Károlyi Kollégium és a Körtöltés utca között a pályát a Rókusi körút közepén, a Körtöltés utca után pedig a körút külső peremén vezették. A vonal a Csongrádi sugárútnál ér véget, ahol a Vértó melletti erdőben egy hurokfordulóban található a kétvágányos végállomás. Az újonnan épített szakaszt 90%-ban füvesítették. Ez volt az országban az első élőfüves öntözött villamos pálya. A kiviteli terveket a Nagy és Társai Bt tervező iroda készítette. Nem csak a vágányok, de a kitérők is füvesített kivitelben készültek. Itt épült először makrószálas szintetikus szálerősített villamos pálya.

A 2-es villamos építését a város elektromos tömegközlekedésének teljes megújítása mellett kezdeményezték a város vezetői. A COWI eredeti javaslata szerint a villamosvonalat végig a Rókusi körút közepén vezették volna, később a terv úgy módosult, hogy a villamos nyomvonala a Körtöltés utcai megálló után kihúzódik a Rókusi körút északi szélére. Az épülő villamos nyomvonalán a terep előkészítése 2009-ben kezdődött. A villamospálya kivitelezésére kiírt pályázatot a cseh *OHL ŽS, as.* nevű cég vezette *Szeged Villamos 2 Konzorcium* nyerte el. 2009-ben a városi ellenzék kezdeti támogató véleményét megváltoztatva támadni kezdte a beruházást, de az összegyűjtött 650 tiltakozó aláírás elégtelennek bizonyult a kivitelezés leállításához.

### Kivitelezés

A vonalszakasz tényleges kivitelezése 2010. március 16-án a munkaterület elkerítésével kezdődött. A 2-es villamos Rókusi szakaszának építését végig nehézségek hátráltatták. A kivitelezők csak rendkívül nehézkesen haladtak a munkálatokkal, a befejezésre kitűzött 2010. augusztus 18-i időpontot ugyan sikerült szeptemberre eltolni, ám az őszi időpontban egyes szakaszokon a munkálatok lényegi részét sem sikerült elkezdeni. A lassú kivitelezés miatt a város előbb 400 millió forintnyi kötbért követelt a konzorciumtól, majd a szerződés felbontásával fenyegette meg az építőket. A munkálatok 2010-2011 telén szinte teljesen leálltak. 2011 tavaszán az építés végképp megfenekleni látszott: a konzorcium egyik magyar tagja ellen felszámolási eljárás indult, majd a vonal terveit elkészítő, ki nem fizetett vállalkozó tiltotta meg a tervek felhasználását. A nehézségek ellenére a létesítmény építése tovább haladt, 2011 nyarára a vonal magas készültségi szintet ért el. 2011 augusztusában, több mint egy évvel a tervezett üzemkezdet után tartották meg az első próbafutásokat az új pályán.

### Az átadás után

A 2-es villamos menetrend szerint 2012. március 3-án indult el – először 2-án közlekedett, ekkor ingyen lehetett használni. Az új villamosvonal miatt számos buszjáratot átszerveztek, illetve megszüntettek, az 1-es villamosnak pedig jelentősen ritkult a követése. 2013-ban 415 millió 465 ezer forint kötbér kifizetésére kötelezte a bíróság a kivitelező cégeket.

#### 2K

2017 óta december 24-én, a nappali járatok 16 órai leállása után 25-én a hajnali órákig, 2K jelzéssel ideiglenes járat közlekedik óránkénti követéssel a 2-es villamossal azonos útvonalon, minden megállóhelyet érintve. A Szeged pályaudvar felől induló villamosok bevárják a Budapest felől érkező vonatokat.

## Járművek

 Fájl:PESA 120Nb6.JPG
Új járművek beszerzésére tendert írtak ki, az eredményt 2009. augusztus 28-án jelentették be, eszerint a lengyel PESA Bydgoszcz SA cég nyert.

Összesen 9 darab Pesa 120Nb típusú 100 százalékig alacsonypadlós, klímával és utastájékoztató rendszerrel felszerelt, egyoldali ajtós villamost rendelt a város és az SZKT. Az első darab 2011. szeptember 30-án, míg az utolsó 2012. május 23-án érkezett meg. A megfelelő mennyiségű új villamos megérkezése előtt, Tatra T6A2, Tatra KT4D és Pesa 120Nb típusú járművek közlekednek a 2-es vonalon. Az első villamos 2012 márciusában, az utolsó 2012 júniusában állt forgalomba.Sablon:Forr

2013. április 29-én az összes Pesa típusú villamost leállították rendszeres hibák, köztük fékhiba miatt. A járműveket május 15-én engedték újra forgalomba.

Egyedül ezen a vonalon közlekednek csatolt KT4D típusú villamosok is (213+215, 216+217).

## Megállóhelyei

*Az átszállási kapcsolatok között a Vásárhelyi Pál utca és a Szeged vasútállomás között azonos útvonalon közlekedő 1-es villamos és tram-train nincs feltüntetve!*

## Jegyzetek

1. ↑ „Troli-sztori a Napfény városából”, *iho.hu*, 2010. február 20.. [2013. október 4-i dátummal az eredetiből archiválva] (Hozzáférés ideje: 2013. október 1.)
2. ↑ Bohus Dávid (2012-03-08). A szegedi 2-es és 83-as autóbuszjáratok. Indóház. Retrieved on március 18, 2012.
3. ↑ Kiss Gábor Gergely (2007-11-30). Városszerte késő buszok (magyar). Délmagyarország. Archived from the original on november 7, 2008. Retrieved on március 5, 2012.
4. ↑ Molnár B. Imre (2006-07-04). 2-es villamos a Rókusi körúton (magyar). Délmagyarország. Archived from the original on március 4, 2016. Retrieved on március 5, 2012.
5. ↑ Bontják a Babaházat (magyar). Délmagyarország (2009-01-23). Retrieved on március 5, 2012.
6. ↑ Dombai Tünde (2009-02-11). Kiserdőt kerül a 2-es villamos (magyar). Délmagyarország. Retrieved on március 5, 2012.
7. ↑ Jövő nyárra megépül a 2-es villamosvonal (magyar). Délmagyarország (2009-12-10). Retrieved on február 5, 2012.
8. ↑ Dombai Tünde (2009-03-01). Aláírást gyűjtöttek a 2-es villamos ellen (magyar). Délmagyarország. Retrieved on február 5, 2012.
9. ↑ Dombai Tünde (2009-03-02). Villamos és fakivágás ellen tiltakoztak Szegeden (magyar). Délmagyarország. Retrieved on február 5, 2012.
10. ↑ „Kezdődik az új 2-es villamosvonal építése Rókuson”, *Délmagyarország*, 2010. március 16.. [2013. október 31-i dátummal az eredetiből archiválva] (Hozzáférés ideje: 2012. február 5.) (magyar nyelvű)
11. ↑ Dombai Tünde. „Késés az új 2-es vonalon”, *Délmagyarország*, 2010. július 14. (Hozzáférés ideje: 2012. február 5.) (magyar nyelvű)
12. ↑ Dombai Tünde. „Fektetik a síneket a vértói kiserdőnél”, *Délmagyarország*, 2010. augusztus 10. (Hozzáférés ideje: 2012. március 5.) (magyar nyelvű)
13. ↑ Dombai Tünde. „Ma 200 millió a kötbér: tovább csúszik a 2-es villamosvonal”, *Délmagyarország*, 2010. október 8. (Hozzáférés ideje: 2012. március 5.) (magyar nyelvű)
14. ↑ „Szerződés-felmondásról dönthet a szegedi közgyűlés”, *Délmagyarország*, 2010. október 25. (Hozzáférés ideje: 2012. március 5.) (magyar nyelvű)
15. ↑ „Nem mondják fel a 2-es villamosvonal építésének szerződését”, *Délmagyarország*, 2010. október 27. (Hozzáférés ideje: 2012. március 5.) (magyar nyelvű)
16. ↑ Dombai Tünde. „2-es villamos: nyárig csak álmunkban csenget”, *Délmagyarország*, 2011. március 16. (Hozzáférés ideje: 2012. március 5.) (magyar nyelvű)
17. ↑ Teljesen leállhat a 2-es villamosvonal építése (magyar). Délmagyarország (2011-03-16). Retrieved on április 7, 2012.
18. ↑ Dombai Tünde. „Hétfőn leállhat a 2-es villamos építése”, *Délmagyarország*, 2011. április 9. (Hozzáférés ideje: 2012. március 5.) (magyar nyelvű)
19. ↑ Dombai Tünde. „Összeértek a sínek a 2-es vonalon”, *Délmagyarország*, 2011. július 4. (Hozzáférés ideje: 2012. március 5.) (magyar nyelvű)
20. ↑ Próbajárat Szegeden (magyar). Indóház (2011-08-24). Retrieved on március 3, 2011.
21. ↑ Forráshivatkozás-hiba: Érvénytelen `<ref>` címke; nincs megadva szöveg a(z) `delmagyar.hu` nevű lábjegyzeteknek
22. ↑ „Szombaton indul a 2-es villamos! Itt van valamennyi új menetrend!”, *delmagyar.hu*, 2012. február 27.. [2013. október 3-i dátummal az eredetiből archiválva] (Hozzáférés ideje: 2013. október 30.)
23. ↑ „2-es villamos: félmilliárdos kötbér jár Szegednek”, *delmagyar.hu*, 2013. október 12. (Hozzáférés ideje: 2013. október 30.)
24. ↑ Szeged város helyi közösségi közlekedésének ünnepi menetrendje (kiegészítő füzet 2017). SZKT, DAKK Zrt.. Retrieved on december 23, 2017.
25. ↑ Szeged város helyi közösségi közlekedésének ünnepi menetrendje (kiegészítő füzet 2018). SZKT, DAKK Zrt.. Retrieved on december 24, 2018.
26. ↑ „A PESA nyert Szegeden”, *iho.hu*, 2009. augusztus 28.. [2014. szeptember 16-i dátummal az eredetiből archiválva] (Hozzáférés ideje: 2013. október 30.)
27. ↑ „Megérkezett Szegedre az első PESA-villamos! - galériával”, *delmagyar.hu*, 2011. szeptember 30. (Hozzáférés ideje: 2013. október 30.) **Parancsfájl-hiba: nincs „Unsubst” modul.**
28. ↑ „Itt a 108-as, teljes a szegedi Pesa-flotta”, *delmagyar.hu*, 2012. május 23. (Hozzáférés ideje: 2013. október 30.)
29. ↑ „Fékhiba: leállították a teljes szegedi Pesa-flottát”, *delmagyar.hu*, 2013. április 29. (Hozzáférés ideje: 2013. október 30.)
30. ↑ „Újra járnak reggeltől a PESA-k”, *delmagyar.hu*, 2013. május 15. (Hozzáférés ideje: 2013. október 30.)

## További információk

* A 2-es villamos útvonala – Európa liget ► Szeged vasútállomás
* A 2-es villamos útvonala – Szeged vasútállomás ► Európa liget

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
* **[[Fájl:**
	+ **[[Fájl:Végtelen ciklus a következő sablonban: Sablon:Portál/speciális|25x25px|Magyarország]]** [[Portál:Magyarország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap|25x25px|Magyarország]] **[[Portál:Magyarország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Magyarország]]** [[Portál:Magyarország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]